5 คนไทยกลับจาก “คูเวต” ติด “โควิด”! ดันป่วยสะสม 3,195 ราย ไร้เสียชีวิต
"โฆษก ศบค." เผย 5 คนไทยกลับจาก "คูเวต" ติด "โควิด"! ดันป่วยสะสม 3,195 ราย ไร้เสียชีวิต
"โฆษก ศบค." เผย 5 คนไทยกลับจาก "คูเวต" ติด "โควิด"! ดันป่วยสะสม 3,195 ราย ไร้เสียชีวิต
6 ก.ค. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 6 ก.ค.63
โดยระบุว่า ประเทศไทยพบจำนวนผู้ติดเชื้อรายใหม่เพิ่ม 5 ราย เป็นผู้ที่เดินทางกลับจากต่างประเทศ เข้าพักยังสถานที่กักกันที่รัฐจัดให้ (State Quarantine)​ ทำให้ยอดผู้ป่วยสะสมเพิ่มขึ้นเป็น 3,195 ราย รักษาหายเพิ่ม 1 ราย รักษาหายกลับบ้านแล้ว 3,072 ราย ยังคงรักษาตัวอยู่ในโรงพยาบาล 65 ราย ไม่พบผู้เสียชีวิตเพิ่ม ยอดผู้เสียชีวิตรวม คงที่ 58 ราย
สำหรับผู้ติดเชื้อโควิด-19 ทั้ง 5 ราย เป็นผู้ป่วยที่เดินทางกลับมาจากคูเวต และเข้า State Quarantine ที่กรุงเทพฯ เป็นชายไทย 4 ราย อายุ 34, 46, 48 และ 51 ปี อาชีพรับจ้าง ส่วนอีก 1 ราย เป็นหญิงไทย อายุ 37 ปี อาชีพพนักงานนวด
ตรวจหาเชื้อในวันที่ 2 ก.ค. 3 ราย และวันที่ 5 ก.ค. 2 ราย ผลตรวจพบเชื้อ โดยทั้งหมดไม่มีอาการ